CELEX: 32018R0161
Language: da
Date: 2017-10-23 00:00:00
Title: Kommissionens delegerede forordning (EU) 2018/161 af 23. oktober 2017 om fastsættelse af en de minimis-undtagelse til landingsforpligtelsen for visse små pelagiske arter i Middelhavet

2.2.2018   
            
            
               DA
            
            
               Den Europæiske Unions Tidende
            
            
               L 30/1
            
         KOMMISSIONENS DELEGEREDE FORORDNING (EU) 2018/161
   af 23. oktober 2017
   om fastsættelse af en de minimis-undtagelse til landingsforpligtelsen for visse små pelagiske arter i Middelhavet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 7, og
   ud fra følgende betragtninger:
   
               (1)
            
            
               Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger og mindstestørrelser.
            
         
               (2)
            
            
               I henhold til artikel 15, stk. 1, litra a), i forordning (EU) nr. 1380/2013 gælder landingsforpligtelsen for fiskeriet efter små pelagiske arter fra den 1. januar 2015. Hvad angår det pågældende fiskeri tillægges Kommissionen ved artikel 15, stk. 6, i forordning (EU) nr. 1380/2013 beføjelser til ved en delegeret retsakt at vedtage bestemmelser om gennemførelsen af landingsforpligtelsen (»udsmidsplaner«) på midlertidig basis og for en periode på højst tre år.
            
         
               (3)
            
            
               Ved Kommissionens delegerede forordning (EU) nr. 1392/2014 (2) blev der fastsat en udsmidsplan for fiskeriet efter visse små pelagiske arter i Middelhavet. Udsmidsplanen finder anvendelse på fiskeriet efter små pelagiske arter med flydetrawl og/eller not (dvs. fiskeriet efter ansjos, sardin, almindelig makrel og hestemakrel). For at undgå uforholdsmæssige omkostninger ved håndtering af uønskede fangster er udsmid af en lille procentdel af fangsterne af arter, der er omfattet af mindstemål som nævnt i bilag III til Rådets forordning (EF) nr. 1967/2006 (3) (»de minimis-undtagelsen«), tilladt.
            
         
               (4)
            
            
               Den udsmidsplan, der er fastsat ved delegeret forordning (EU) nr. 1392/2014, udløber den 31. december 2017. Desuden er der ikke vedtaget nogen foranstaltninger til præcisering af de minimis-undtagelsen i en flerårig plan for tiden efter den 31. december 2017. For at undgå uforholdsmæssige omkostninger ved håndtering af uønskede fangster bør der derfor fastsættes en de minimis-undtagelse, jf. artikel 15, stk. 7, i forordning (EU) nr. 1380/2013. De minimis-undtagelsen bør gælde for GFCM's områder (Den Almindelige Kommission for Fiskeri i Middelhavet), som er omfattet af den eksisterende udsmidsplan, dvs. område 1, 2, 5, 6, 7, 8, 9, 10, 11.1, 11.2 og 12 (det vestlige Middelhav), 17 og 18 (Adriaterhavet) og 15, 16, 19, 20, 22, 23 og 25 (det sydøstlige Middelhav).
            
         
               (5)
            
            
               Den foreslåede de minimis-undtagelse er blevet gennemgået af Den Videnskabelige, Tekniske og Økonomiske Komité for Fiskeri (STECF), som ikke har fremsat nogen bemærkninger dertil, ud over at de tilfælde, hvor der er anmodet om en forhøjelse af de minimis-undtagelsen fra 3 % til 5 %, betragtes som uberettigede. I lyset af ovenstående bør de minimis-undtagelserne fastsættes i overensstemmelse med procentsatserne i delegeret forordning (EU) nr. 1392/2014, idet niveauerne ikke overstiger dem, der er tilladt i henhold til artikel 15, stk. 7, i forordning (EU) nr. 1380/2013.
            
         
               (6)
            
            
               Eftersom den udsmidsplan, der er fastsat ved delegeret forordning (EU) nr. 1392/2014, udløber den 31. december 2017, bør nærværende forordning finde anvendelse fra den 1. januar 2018. Ligesom det var tilfældet med den forrige udsmidsplan fastsat ved delegeret forordning (EU) nr. 1392/2014, bør denne de minimis-forordning på anmodning af de regionale grupper af medlemsstater finde anvendelse i en periode på tre år, dvs. indtil den 31. december 2020 —
            
         VEDTAGET DENNE FORORDNING:
   Artikel 1
   Genstand og anvendelsesområde
   Ved denne forordning fastsættes der en de minimis-undtagelse fra landingsforpligtelsen for de arter, for hvilke der er fastsat mindstemål, og som er taget i fiskeriet efter små pelagiske arter med flydetrawl og/eller not i Middelhavet (dvs. fiskeriet efter ansjos, sardin, almindelig makrel og hestemakrel).
   Artikel 2
   Definitioner
   I denne forordning forstås ved
   a)   »arter, for hvilke der er fastsat mindstemål«: enhver art som fastlagt i bilag III til forordning (EF) nr. 1967/2006
   b)   »Middelhavet«: marine farvande i Middelhavet øst for 5°36′V
   c)   »GFCM's geografiske underområde«: det geografiske underområde, der hører under aftaleområdet for Den Almindelige Kommission for Fiskeri i Middelhavet (GFCM), og som er defineret i bilag I til Europa-Parlamentets og Rådets forordning (EU) nr. 1343/2011 (4)
   
   d)   »det vestlige Middelhav«: GFCM's geografiske underområde 1, 2, 5, 6, 7, 8, 9, 10, 11.1, 11.2 og 12
   e)   »det sydøstlige Middelhav«: GFCM's geografiske underområde 15, 16, 19, 20, 22, 23 og 25
   f)   »Adriaterhavet«: GFCM's geografiske underområde 17 og 18
   g)   »det sydlige Adriaterhav og Det Joniske Hav«: GFCM's geografiske underområde 18, 19 og 20
   h)   »farvandene omkring Malta og syd for Sicilien«: GFCM's geografiske underområde 15 og 16
   i)   »Det Ægæiske Hav og farvandet omkring Kreta«: GFCM's geografiske underområde 22 og 23.
   Artikel 3
   De minimis-undtagelse
   1.   Hvad angår fiskeriet efter små pelagiske arter med flydetrawl og not som fastsat i bilag I, II og III, må op til 5 % af de samlede årlige fangster af arter, der er omfattet af mindstemål, smides ud.
   2.   Hvad angår fiskeriet efter små pelagiske arter med not som fastsat i bilag IV, V og VI, må op til 3 % af de samlede årlige fangster af arter, der er omfattet af mindstemål, smides ud.
   3.   Stk. 1 og 2 finder anvendelse som undtagelse fra artikel 15, stk. 1, i forordning (EU) nr. 1380/2013.
   Artikel 4
   Ikrafttræden
   Denne forordning træder i kraft den 1. januar 2018.
   Den anvendes indtil den 31. december 2020.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. oktober 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 28.12.2013, s. 22.
   
      (2)  Kommissionens delegerede forordning (EU) nr. 1392/2014 af 20. oktober 2014 om fastsættelse af en udsmidsplan for fiskeri efter visse små pelagiske arter i Middelhavet (EUT L 370 af 30.12.2014, s. 21).
   
      (3)  Rådets forordning (EF) nr. 1967/2006 af 21. december 2006 om forvaltningsforanstaltninger til bæredygtig udnyttelse af fiskeressourcerne i Middelhavet, om ændring af forordning (EØF) nr. 2847/93 og om ophævelse af forordning (EF) nr. 1626/94 (EUT L 409 af 30.12.2006, s. 11).
   
      (4)  Europa-Parlamentets og Rådets forordning (EU) nr. 1343/2011 af 13. december 2011 om visse bestemmelser for fiskeri i aftaleområdet for GFCM (Den Almindelige Kommission for Fiskeri i Middelhavet) og om ændring af Rådets forordning (EF) nr. 1967/2006 om forvaltningsforanstaltninger til bæredygtig udnyttelse af fiskeressourcerne i Middelhavet (EUT L 347 af 30.12.2011, s. 44).
   
      BILAG I
      
         Fiskeri efter små pelagiske arter i det vestlige Middelhav
      
      
                  GFCM's geografiske underområder
               
               
                  Redskabskode
               
               
                  Fiskeredskaber
               
               
                  Målarter
               
            
                  1, 2, 5, 6, 7,8, 9, 10, 11.1, 11.2 og 12
               
               
                  OTM, PTM
               
               
                  Flydetrawl
               
               
                  Ansjos, sardin, almindelig makrel og hestemakrel
               
            
                  1, 2, 5, 6, 7, 8, 9, 10, 11.1 og 11.2 og 12
               
               
                  PS
               
               
                  Not
               
               
                  Ansjos, sardin, almindelig makrel og hestemakrel
               
            
   
      BILAG II
      
         Fiskeri efter små pelagiske arter i det sydøstlige Middelhav
      
      
                  GFCM's geografiske underområder
               
               
                  Redskabskode
               
               
                  Fiskeredskaber
               
               
                  Målarter
               
            
                  15, 16, 19, 20, 22, 23 og 25
               
               
                  OTM, PTM
               
               
                  Flydetrawl
               
               
                  Ansjos, sardin, almindelig makrel og hestemakrel
               
            
                  25
               
               
                  PS
               
               
                  Not
               
               
                  Ansjos, sardin, almindelig makrel og hestemakrel
               
            
   
      BILAG III
      
         Fiskeri efter små pelagiske arter i Adriaterhavet
      
      
                  GFCM's geografiske underområder
               
               
                  Redskabskode
               
               
                  Fiskeredskaber
               
               
                  Målarter
               
            
                  17 og 18
               
               
                  OTM, PTM
               
               
                  Flydetrawl
               
               
                  Ansjos, sardin, almindelig makrel og hestemakrel
               
            
                  17
               
               
                  PS
               
               
                  Not
               
               
                  Ansjos, sardin, almindelig makrel og hestemakrel
               
            
   
      BILAG IV
      
         Fiskeri efter små pelagiske arter i farvandene omkring Malta og syd for Sicilien
      
      
                  GFCM's geografiske underområder
               
               
                  Redskabskode
               
               
                  Fiskeredskaber
               
               
                  Målarter
               
            
                  15 og 16
               
               
                  PS
               
               
                  Not
               
               
                  Ansjos, sardin, almindelig makrel og hestemakrel
               
            
   
      BILAG V
      
         Fiskeri efter små pelagiske arter i Det Ægæiske Hav og farvandene omkring Kreta
      
      
                  GFCM's geografiske underområder
               
               
                  Redskabskode
               
               
                  Fiskeredskaber
               
               
                  Målarter
               
            
                  22 og 23
               
               
                  PS
               
               
                  Not
               
               
                  Ansjos, sardin, almindelig makrel og hestemakrel
               
            
   
      BILAG VI
      
         Fiskeri efter små pelagiske arter i det sydlige Adriaterhav og Det Joniske Hav
      
      
                  GFCM's geografiske underområder
               
               
                  Redskabskode
               
               
                  Fiskeredskaber
               
               
                  Målarter
               
            
                  18, 19 og 20
               
               
                  PS
               
               
                  Not
               
               
                  Ansjos, sardin, almindelig makrel og hestemakrel